title: Regulamentul de punere în aplicare (UE) nr. 159/2013 al Comisiei din 21 februarie 2013 privind autorizarea unui preparat de benzoat de sodiu, acid propionic și propionat de sodiu ca aditiv furajer în hrana porcilor, a pasărilor de curte, a bovinelor, a oilor, a caprelor, a iepurilor și a cailor, precum și de modificare a Regulamentelor (CE) nr. 1876/2006 și (CE) nr. 757/2007  Text cu relevanță pentru SEE

text:
               22.2.2013

               RO

               Jurnalul Oficial al Uniunii Europene

               L 49/47

         REGULAMENTUL DE PUNERE ÎN APLICARE (UE) NR. 159/2013 AL COMISIEI
   din 21 februarie 2013
   privind autorizarea unui preparat de benzoat de sodiu, acid propionic și propionat de sodiu ca aditiv furajer în hrana porcilor, a pasărilor de curte, a bovinelor, a oilor, a caprelor, a iepurilor și a cailor, precum și de modificare a Regulamentelor (CE) nr. 1876/2006 și (CE) nr. 757/2007
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii din hrana animalelor (1), în special articolul 9 alineatul (2),
   întrucât:

               (1)

               Regulamentul (CE) nr. 1831/2003 prevede autorizarea aditivilor utilizați în hrana animalelor, precum și motivele și procedurile de acordare a unei astfel de autorizații. Articolul 10 din regulamentul respectiv prevede reevaluarea aditivilor autorizați în temeiul Directivei 70/524/CEE a Consiliului (2).

               (2)

               Un preparat de benzoat de sodiu, acid propionic și propionat de sodiu a fost autorizat, fără limită de timp, în conformitate cu Directiva 70/524/CEE, ca aditiv furajer în hrana porcilor și a vacilor de lapte prin Regulamentul (CE) nr. 1876/2006 al Comisiei (3), iar în hrana bovinelor pentru îngrășare prin Regulamentul (CE) nr. 757/2007 al Comisiei (4). Preparatul respectiv a fost ulterior înscris în registrul aditivilor furajeri ca produs existent, în conformitate cu articolul 10 alineatul (1) din Regulamentul (CE) nr. 1831/2003.

               (3)

               În conformitate cu articolul 10 alineatul (2) din Regulamentul (CE) nr. 1831/2003, coroborat cu articolul 7 al acestuia, a fost transmisă o cerere pentru reevaluarea respectivului preparat de benzoat de sodiu, acid propionic și propionat de sodiu ca aditiv furajer în hrana porcilor, a vacilor de lapte și a bovinelor pentru îngrășare și, în conformitate cu articolul 7 din regulamentul respectiv, pentru evaluarea unei utilizări noi la porci, păsări de curte, bovine, oi, capre, iepuri și cai, solicitându-se ca aditivul să fie clasificat în categoria „aditivi tehnologici”. Cererea respectivă a fost însoțită de informațiile și documentele necesare în temeiul articolului 7 alineatul (3) din Regulamentul (CE) nr. 1831/2003.

               (4)

               Autoritatea Europeană pentru Siguranța Alimentară (denumită în continuare „autoritatea”) a concluzionat în avizele sale din 6 septembrie 2011 (5) și din 24 aprilie 2012 (6) că, în condițiile de utilizare propuse, preparatul de benzoat de sodiu, acid propionic și propionat de sodiu nu are efecte adverse nici asupra sănătății animale, nici asupra sănătății umane, cu condiția luării măsurilor adecvate pentru protejarea utilizatorilor, și nici asupra mediului, precum și că este eficace în conservarea cerealelor și a furajelor complete. Autoritatea nu consideră că există necesitatea unor cerințe specifice de monitorizare ulterioară introducerii pe piață. Autoritatea a verificat, de asemenea, raportul privind metoda de analiză a aditivului furajer, transmis de laboratorul de referință înființat în temeiul Regulamentului (CE) nr. 1831/2003.

               (5)

               Evaluarea preparatului de benzoat de sodiu, acid propionic și propionat de sodiu indică faptul că sunt îndeplinite condițiile de autorizare, astfel cum sunt precizate la articolul 5 din Regulamentul (CE) nr. 1831/2003. În consecință, utilizarea preparatului respectiv ar trebui să fie autorizată, conform specificațiilor din anexa la prezentul regulament.

               (6)

               În urma acordării unei noi autorizații în temeiul Regulamentului (CE) nr. 1831/2003, Regulamentele (CE) nr. 1876/2006 și (CE) nr. 757/2007 ar trebui să fie modificate în consecință.

               (7)

               Deoarece niciun motiv de siguranță nu impune aplicarea imediată a modificărilor condițiilor de autorizare, este adecvat să se prevadă o perioadă de tranziție pentru a permite părților interesate să se pregătească pentru a îndeplini noile cerințe care decurg din autorizație.

               (8)

               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,

         ADOPTĂ PREZENTUL REGULAMENT:
   Articolul 1
   Autorizare
   Preparatul specificat în anexă, aparținând categoriei „aditivi tehnologici” și grupului funcțional „conservanți”, este autorizat ca aditiv în hrana animalelor, în condițiile stabilite în anexa respectivă.
   Articolul 2
   Modificări ale Regulamentului (CE) nr. 1876/2006
   Articolul 4 din Regulamentul (CE) nr. 1876/2006 și anexa IV la acest regulament se elimină.
   Articolul 3
   Modificări ale Regulamentului (CE) nr. 757/2007
   Articolul 1 din Regulamentul (CE) nr. 757/2007 și anexa I la acest regulament se elimină.
   Articolul 4
   Măsuri tranzitorii
   Preparatul specificat în anexă și furajele care conțin acest preparat, care sunt produse și etichetate înainte de 14 septembrie 2013 în conformitate cu normele aplicabile înainte de 14 martie 2013, pot continua să fie introduse pe piață și utilizate până la epuizarea stocurilor existente.
   Articolul 5
   Intrare în vigoare
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 21 februarie 2013.

            Pentru Comisie

            Președintele

         José Manuel BARROSO

      (1)  JO L 268, 18.10.2003, p. 29.

      (2)  JO L 270, 14.12.1970, p. 1.

      (3)  JO L 360, 19.12.2006, p. 126.

      (4)  JO L 172, 30.6.2007, p. 43.

      (5)  EFSA Journal 2011; 9(9):2357.

      (6)  EFSA Journal 2012; 10(5):2681.

      ANEXĂ

                  Numărul de identificare al aditivului

                  Numele titularului autorizației

                  Aditiv

                  Compoziție, formulă chimică, descriere, metodă de analiză

                  Specia sau categoria de animale

                  Vârsta maximă

                  Conținut minim

                  Conținut maxim

                  Alte dispoziții

                  Sfârșitul perioadei de autorizare

                  mg/kg de furaj complet cu un conținut de umiditate de 12 %

                     Categoria: aditivi tehnologici. Grup funcțional: conservanți.

                  1a700

                  —

                  Preparat de benzoat de sodiu, acid propionic și propionat de sodiu

                                 Compoziția aditivului

                              Preparat de:

                                          benzoat de sodiu: 140 g/kg,

                                          acid propionic: 370 g/kg,

                                          propionat de sodiu: 110 g/kg,

                                          apă: 380 g/kg

                                 Caracterizarea substanțelor active

                                          Benzoat de sodiu (C7H5O2Na) ≥ 99 % după uscare două ore la 105 °C

                                          Acid propionic (C3H6O2) ≥ 99,5 %

                                          Propionat de sodiu (C3H5O2Na) ≥ 99 % după uscare patru ore la 105 °C

                                 Metodele de analiză
                                  (1)

                              Cuantificarea în aditivul furajer:

                                          —

                                          determinarea benzoatului: cromatografie în fază inversă cu detecție UV (HPLC-UV)

                                          —

                                          propionat total: cromatografie de înaltă performanță în mediu lichid cu indice de refracție (HPLC-RI) și excludere de ioni

                                          —

                                          sodiu total: spectrometrie de absorbție atomică, AAS (EN ISO 6869)

                  Porci
                  Păsări de curte
                  Bovine
                  Oi
                  Capre
                  Iepuri
                  Cai

                  —

                  —

                  10 000

                              1.

                              Utilizarea simultană cu alte surse de substanțe active nu depășește conținutul maxim autorizat.

                              2.

                              Conținut minim:

                                          —

                                          cereale cu o umiditate ≥ 15 %, altele decât boabele de porumb: 3 000 mg/kg de cereale;

                                          —

                                          boabe de porumb cu o umiditate ≥ 15 %: 13 000 mg/kg de boabe de porumb;

                                          —

                                          furaj complet cu o umiditate ≥ 12 %: 5 000 mg/kg de furaj complet.

                              3.

                              Conținut maxim în toate cerealele: 22 000 mg/kg de cereale.

                              4.

                              Pentru siguranță: se recomandă utilizarea de dispozitive de protecție respiratorie și de mănuși în timpul manipulării.

                  14 martie 2023

         (1)  Detaliile privind metodele de analiză sunt disponibile la următoarea adresă a laboratorului de referință: http://irmm.jrc.ec.europa.eu/EURLs/EURL_feed_additives/Pages/index.aspx.


title: Regulamentul de punere în aplicare (UE) nr. 105/2013 al Comisiei din 4 februarie 2013 de modificare a Regulamentului de punere în aplicare (UE) nr. 371/2011 în ceea ce privește numele titularului autorizației preparatului dimetilglicină sare de sodiu  Text cu relevanță pentru SEE

text:
               5.2.2013

               RO

               Jurnalul Oficial al Uniunii Europene

               L 34/15

         REGULAMENTUL DE PUNERE ÎN APLICARE (UE) NR. 105/2013 AL COMISIEI
   din 4 februarie 2013
   de modificare a Regulamentului de punere în aplicare (UE) nr. 371/2011 în ceea ce privește numele titularului autorizației preparatului dimetilglicină sare de sodiu
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii din hrana animalelor (1), în special articolul 13 alineatul (3),
   întrucât:

               (1)

               Taminco N.V. a depus, în conformitate cu articolul 13 alineatul (3) din Regulamentul (CE) nr. 1831/2003, o cerere de modificare a numelui titularului autorizației în ceea ce privește Regulamentul de punere în aplicare (UE) nr. 371/2011 al Comisiei (2), fiind vorba despre autorizarea pentru o perioadă de 10 ani a preparatului dimetilglicină sare de sodiu, care aparține categoriei de aditivi „aditivi zootehnici” și grupului funcțional „alți aditivi zootehnici”.

               (2)

               Solicitantul afirmă că, începând de la 1 octombrie 2012, și-a schimbat forma juridică, devenind societate cu răspundere limitată. Solicitantul a prezentat date relevante în sprijinul cererii sale.

               (3)

               Modificarea propusă a condițiilor autorizației este de natură pur administrativă și nu implică necesitatea unei noi evaluări a aditivului în cauză. Autoritatea Europeană pentru Siguranța Alimentară a fost informată cu privire la cerere.

               (4)

               Este necesară modificarea condițiilor autorizației, pentru a permite solicitantului să-și exercite drepturile de comercializare sub denumirea Taminco BVBA.

               (5)

               Prin urmare, Regulamentul de punere în aplicare (UE) nr. 371/2011 ar trebui modificat în consecință.

               (6)

               Având în vedere că nu există niciun motiv de siguranță care să necesite aplicarea imediată a modificării introduse de prezentul regulament Regulamentului de punere în aplicare (UE) nr. 371/2011, este necesar să se prevadă o perioadă de tranziție pe parcursul căreia să se poată epuiza stocurile existente.

               (7)

               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,

         ADOPTĂ PREZENTUL REGULAMENT:
   Articolul 1
   În coloana 2 din anexa la Regulamentul de punere în aplicare (UE) nr. 371/2011, cuvintele „Taminco N.V.” se înlocuiesc cu „Taminco BVBA”.
   Articolul 2
   Stocurile de aditiv existente, care sunt în conformitate cu dispozițiile aplicabile înainte de data intrării în vigoare a prezentului regulament, pot continua să fie introduse pe piață și pot fi utilizate până la epuizare.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 4 februarie 2013.

            Pentru Comisie

            Președintele

         José Manuel BARROSO

      (1)  JO L 268, 18.10.2003, p. 29.

      (2)  JO L 102, 16.4.2011, p. 6.


title: Regulamentul de punere în aplicare (UE) nr. 467/2011 al Comisiei din 13 mai 2011 de stabilire a taxelor la import în sectorul cerealelor aplicabile de la 16 mai 2011

text:
               14.5.2011

               RO

               Jurnalul Oficial al Uniunii Europene

               L 125/12

         REGULAMENTUL DE PUNERE ÎN APLICARE (UE) NR. 467/2011 AL COMISIEI
   din 13 mai 2011
   de stabilire a taxelor la import în sectorul cerealelor aplicabile de la 16 mai 2011
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole (Regulamentul unic OCP) (1),
   având în vedere Regulamentul (UE) nr. 642/2010 al Comisiei din 20 iulie 2010 de stabilirea a normelor de aplicare a Regulamentului (CE) nr. 1234/2007 al Consiliului în ceea ce privește drepturile de import în sectorul cerealelor (2), în special articolul 2 alineatul (1),
   întrucât:

               (1)

               Articolul 136 alineatul (1) din Regulamentul (CE) nr. 1234/2007 prevede că taxa la import pentru produsele care se încadrează la codurile NC 1001 10 00, 1001 90 91, ex 1001 90 99 (grâu comun de calitate superioară), 1002, ex 1005, cu excepția hibrizilor pentru sămânță și ex 1007, cu excepția hibrizilor destinați însămânțării, este egală cu prețul de intervenție valabil pentru aceste produse la data importării, majorat cu 55 %, din care se deduce prețul la import CIF aplicabil lotului în cauză. Cu toate acestea, taxa respectivă nu poate depăși nivelul taxelor din Tariful Vamal Comun.

               (2)

               Articolul 136 alineatul (2) din Regulamentul (CE) nr. 1234/2007 prevede că, pentru calcularea taxei la import menționate la alineatul (1) din articolul de mai sus, se stabilesc periodic, pentru produsele în cauză, prețuri CIF reprezentative la import.

               (3)

               În temeiul articolului 2 alineatul (2) din Regulamentul (UE) nr. 642/2010, prețul care trebuie utilizat pentru calcularea taxei la import pentru produsele care se încadrează la codurile NC 1001 10 00, 1001 90 91, ex 1001 90 99 (grâu comun de calitate superioară), 1002 00, 1005 10 90, 1005 90 00 și 1007 00 90 este prețul CIF reprezentativ la import, stabilit zilnic în conformitate cu metoda prevăzută la articolul 5 din regulamentul menționat anterior.

               (4)

               Este necesar să se stabilească taxele la import pentru perioada începând cu 16 mai 2011, aplicabile până la stabilirea și intrarea în vigoare a unei noi taxe,

         ADOPTĂ PREZENTUL REGULAMENT:
   Articolul 1
   Începând de la 16 mai 2011, taxele la import în sectorul cerealelor menționate la articolul 136 alineatul (1) din Regulamentul (CE) nr. 1234/2007 sunt stabilite în anexa I la prezentul regulament, pe baza elementelor menționate în anexa II.
   Articolul 2
   Prezentul regulament intră în vigoare la 16 mai 2011.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 13 mai 2011.

            Pentru Comisie, pentru președinte

         José Manuel SILVA RODRÍGUEZ

            Director general pentru agricultură și dezvoltare rurală

      (1)  JO L 299, 16.11.2007, p. 1.

      (2)  JO L 187, 21.7.2010, p. 5.

      ANEXA I

         Taxe la import pentru produsele menționate la articolul 136 alineatul (1) din Regulamentul (CE) nr. 1234/2007 aplicabile de la 16 mai 2011

                  Cod NC

                  Descrierea mărfurilor

                  Taxa la import (1)

                  (în EUR/t)

                  1001 10 00

                     GRÂU dur de calitate superioară

                  0,00

                  de calitate medie

                  0,00

                  de calitate inferioară

                  0,00

                  1001 90 91

                     GRÂU comun, pentru sămânță

                  0,00

                  ex 1001 90 99

                     GRÂU comun de calitate superioară, altul decât pentru sămânță

                  0,00

                  1002 00 00

                     SECARĂ

                  0,00

                  1005 10 90

                     PORUMB pentru sămânță, altul decât hibrid

                  0,00

                  1005 90 00

                     PORUMB, altul decât pentru sămânță (2)

                  0,00

                  1007 00 90

                     SORG cu boabe, altul decât hibrid, destinat însămânțării

                  0,00

         (1)  Pentru mărfurile care intră în Uniune prin Oceanul Atlantic sau prin Canalul de Suez, importatorul poate beneficia, în aplicarea articolului 2 alineatul (4) din Regulamentul (UE) nr. 642/2010 al Comisiei, de o reducere a taxelor, în valoare de:

                  —

                  3 EUR/t, dacă portul de descărcare a mărfurilor se află la Marea Mediterană sau la Marea Neagră,

                  —

                  2 EUR/t, dacă portul de descărcare se află în Danemarca, Estonia, Irlanda, Letonia, Lituania, Polonia, Finlanda, Suedia, Regatul Unit sau pe coasta atlantică a Peninsulei Iberice.

         (2)  Importatorul poate beneficia de o reducere forfetară de 24 EUR/t atunci când sunt îndeplinite condițiile stabilite la articolul 3 din Regulamentul (UE) nr. 642/2010 al Comisiei.

      ANEXA II

         Elemente pentru calcularea taxelor prevăzute în anexa I

      29.4.2011-12.5.2011

                  1.

                  Valori medii pentru perioada de referință menționată la articolul 2 alineatul (2) din Regulamentul (UE) nr. 642/2010:

                              (EUR/t)

                              Grâu comun (1)

                              Porumb

                              Grâu dur de calitate superioară

                              Grâu dur de calitate medie (2)

                              Grâu dur de calitate inferioară (3)

                              Orz

                              Bursa

                              Minnéapolis

                              Chicago

                              —

                              —

                              —

                              —

                              Cotația

                              247,86

                              192,42

                              —

                              —

                              —

                              —

                              Prețul FOB USA

                              —

                              —

                              255,38

                              245,38

                              225,38

                              164,90

                              Primă pentru Golf

                              —

                              15,33

                              —

                              —

                              —

                              —

                              Primă pentru Marile Lacuri

                              71,88

                              —

                              —

                              —

                              —

                              —

                  2.

                  Valori medii pentru perioada de referință menționată la articolul 2 alineatul (2) din Regulamentul (UE) nr. 642/2010:

                              Taxă de navlu: Golful Mexic–Rotterdam:

                              16,82 EUR/t

                              Taxă de navlu: Marile Lacuri–Rotterdam:

                              47,76 EUR/t

         (1)  Primă pozitivă încorporată de 14 EUR/t [articolul 5 alineatul (3) din Regulamentul (UE) nr. 642/2010].

         (2)  Primă negativă de 10 EUR/t [articolul 5 alineatul (3) din Regulamentul (UE) nr. 642/2010].

         (3)  Primă negativă de 30 EUR/t [articolul 5 alineatul (3) din Regulamentul (UE) nr. 642/2010].


title: Regulamentul de punere în aplicare (UE) nr. 52/2013 al Comisiei din 22 ianuarie 2013 de modificare a anexei XIb la Regulamentul (CE) nr. 1234/2007 al Consiliului în ceea ce privește vinul petiant, vinul perlant și mustul de struguri concentrat rectificat

text:
               23.1.2013

               RO

               Jurnalul Oficial al Uniunii Europene

               L 20/44

      REGULAMENTUL DE PUNERE ÎN APLICARE (UE) NR. 52/2013 AL COMISIEI

   din 22 ianuarie 2013
   de modificare a anexei XIb la Regulamentul (CE) nr. 1234/2007 al Consiliului în ceea ce privește vinul petiant, vinul perlant și mustul de struguri concentrat rectificat
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1), în special articolul 113d alineatul (2),
   întrucât:

               (1)

               În conformitate cu articolul 113d din Regulamentul (CE) nr. 1234/2007, anexa XIb la regulamentul menționat enumeră categoriile de produse viticole care pot fi utilizate în Uniune în scopul comercializării unui produs care îndeplinește condițiile prevăzute în anexa respectivă.

               (2)

               În ceea ce privește vinul petiant și vinul perlant, punctele 8 și 9 din anexa XIb la Regulamentul (CE) nr. 1234/2007 prevăd ca aceste vinuri să fie obținute din vin. La punctele 17 și 18 din anexa I la Regulamentul (CE) nr. 1493/1999 al Consiliului din 17 mai 1999 privind organizarea comună a pieței vitivinicole (2) se prevede însă că produsele în cauză pot fi obținute și din alte produse din care se pot obține vinuri. Reforma sectorului vitivinicol introdusă de Regulamentul (CE) nr. 479/2008 al Consiliului (3) nu a vizat modificarea listei produselor pentru a se obține vin petiant și vin perlant. Prin urmare, este oportun să se prevadă din nou că vinul petiant și vinul perlant pot fi obținute, de asemenea, din vin nou, aflat încă în fermentație, din must de struguri sau din must de struguri parțial fermentat.

               (3)

               Noile procedee de producere a mustului de struguri concentrat rectificat permit obținerea unui must concentrat rectificat cristalizat. Definiția mustului de struguri concentrat rectificat prezentată la punctul 14 din anexa XIb la Regulamentul (CE) nr. 1234/2007 prevede doar o formă lichidă. Definiția mustului de struguri concentrat rectificat trebuie adaptată pentru a se include forma cristalizată a acestuia.

               (4)

               Prin urmare, anexa XIb la Regulamentul (CE) nr. 1234/2007 trebuie modificată în consecință.

               (5)

               Măsurile prevăzute de prezentul regulament sunt conforme cu avizul comitetului de reglementare prevăzut la articolul 195 alineatul (3) din Regulamentul (CE) nr. 1234/2007,

         ADOPTĂ PREZENTUL REGULAMENT:
   Articolul 1
   Anexa XIb la Regulamentul (CE) nr. 1234/2007 se modifică după cum urmează:

               1.

               La punctul 8, litera (a) se înlocuiește cu următorul text:

                           „(a)

                           se obține din vin, din vin nou aflat încă în fermentație, din must de struguri sau din must de struguri parțial fermentat, cu condiția ca aceste produse să aibă o tărie alcoolică totală de minimum 9 % vol.;”.

               2.

               La punctul 9, litera (a) se înlocuiește cu următorul text:

                           „(a)

                           se obține din vin, din vin nou aflat încă în fermentație, din must de struguri sau din must de struguri parțial fermentat;”.

               3.

               Punctul 14 se înlocuiește cu următorul text:
               „14.   Must de struguri concentrat rectificat

               Prin „must de struguri concentrat rectificat” se înțelege:

                           (a)

                           produsul lichid necaramelizat care:

                                       (i)

                                       se obține prin deshidratarea parțială a mustului de struguri efectuată prin orice altă metodă autorizată în afară de încălzirea pe foc direct, astfel încât valoarea indicată la temperatura de 20 °C de refractometrul utilizat conform unei metode care se va stabili în conformitate cu articolul 120g să nu fie mai mică de 61,7 %;

                                       (ii)

                                       a fost supus unor tratamente autorizate de dezacidificare și de eliminare a altor componente în afară de zahăr;

                                       (iii)

                                       are următoarele caracteristici:

                                                   —

                                                   un pH de maximum 5, determinat la 25 °Brix;

                                                   —

                                                   o densitate optică, la 425 nm, de maximum 0,100 la o grosime a stratului de lichid de 1 cm, la 25 °Brix;

                                                   —

                                                   un conținut de zaharoză nedetectabil printr-o metodă de analiză care urmează a fi stabilită;

                                                   —

                                                   un indice Folin-Ciocâlteu de maximum 6,00, determinat la 25 °Brix;

                                                   —

                                                   aciditate totală de cel mult 15 miliechivalenți per kilogram de zaharuri totale;

                                                   —

                                                   un conținut de dioxid de sulf de maximum 25 mg per kilogram de zaharuri totale;

                                                   —

                                                   un conținut total de cationi de cel mult 8 miliechivalenți per kilogram de zaharuri totale;

                                                   —

                                                   o conductivitate care nu depășește 120 micro-Siemens per centimetru, la 25 °Brix și la 20 °C;

                                                   —

                                                   un conținut de hidroximetilfurfural de maximum 25 mg per kilogram de zaharuri totale;

                                                   —

                                                   prezența mezoinozitolului;

                           (b)

                           produsul solid necaramelizat care:

                                       (i)

                                       se obține prin cristalizarea mustului de struguri concentrat rectificat lichid, fără utilizarea vreunui solvent;

                                       (ii)

                                       a fost supus unor tratamente autorizate de dezacidificare și de eliminare a altor componente în afară de zahăr;

                                       (iii)

                                       după diluarea într-o soluție la 25 °Brix, are următoarele caracteristici:

                                                   —

                                                   un pH de maximum 7,5;

                                                   —

                                                   o densitate optică, la 425 nm, de maximum 0,100 la o grosime a stratului de lichid de 1 cm;

                                                   —

                                                   un conținut de zaharoză nedetectabil printr-o metodă de analiză care urmează a fi stabilită;

                                                   —

                                                   un indice Folin-Ciocâlteu de maximum 6,00;

                                                   —

                                                   aciditate totală de cel mult 15 miliechivalenți per kilogram de zaharuri totale;

                                                   —

                                                   un conținut de dioxid de sulf de maximum 10 mg per kilogram de zaharuri totale;

                                                   —

                                                   un conținut total de cationi de cel mult 8 miliechivalenți per kilogram de zaharuri totale;

                                                   —

                                                   o conductivitate care nu depășește 120 micro-Siemens per centimetru, la 20 °C;

                                                   —

                                                   un conținut de hidroximetilfurfural de maximum 25 mg per kilogram de zaharuri totale;

                                                   —

                                                   prezența mezoinozitolului.

                     Este permisă o tărie alcoolică dobândită pentru mustul de struguri concentrat rectificat de cel mult 1 % vol.”

         Articolul 2
   Prezentul regulament intră în vigoare în a treia zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 22 ianuarie 2013.

            Pentru Comisie

            Președintele

         José Manuel BARROSO

      (1)  JO L 299, 16.11.2007, p. 1.

      (2)  JO L 179, 14.7.1999, p. 1.

      (3)  JO L 148, 6.6.2008, p. 1.


title: Regulamentul de punere în aplicare (UE) nr. 167/2012 al Comisiei din 24 februarie 2012 de fixare a valorii maxime a ajutorului acordat pentru depozitarea privată a uleiului de măsline în cadrul procedurii de licitație deschise prin Regulamentul de punere în aplicare (UE) nr. 111/2012

text:
               25.2.2012

               RO

               Jurnalul Oficial al Uniunii Europene

               L 53/12

         REGULAMENTUL DE PUNERE ÎN APLICARE (UE) NR. 167/2012 AL COMISIEI
   din 24 februarie 2012
   de fixare a valorii maxime a ajutorului acordat pentru depozitarea privată a uleiului de măsline în cadrul procedurii de licitație deschise prin Regulamentul de punere în aplicare (UE) nr. 111/2012
   COMISIA EUROPEANĂ,
   Având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1), în special articolul 43 litera (d) coroborat cu articolul 4,
   întrucât:

               (1)

               Regulamentul de punere în aplicare (UE) nr. 111/2012 al Comisiei din 9 februarie 2012 de deschidere a procedurii de licitație pentru ajutorul acordat depozitării private a uleiului de măsline (2) prevede două subperioade de licitație.

               (2)

               În conformitate cu articolul 13 alineatul (1) din Regulamentul (CE) nr. 826/2008 al Comisiei din 20 august 2008 de stabilire a normelor comune de acordare a ajutorului pentru depozitarea privată a anumitor produse agricole (3), Comisia decide, pe baza ofertelor notificate de statele membre, să fixeze sau să nu fixeze o valoare maximă a ajutorului.

               (3)

               Pe baza ofertelor depuse ca răspuns la prima licitație parțială, este necesar să se fixeze o valoare maximă a ajutorului pentru depozitarea privată a uleiului de măsline pentru subperioada de licitație care se încheie la 21 februarie 2012. Fixarea acestei valori maxime a ajutorului duce la depășirea cantității globale disponibile indicate la articolul 1 alineatul (2) din Regulamentul de punere în aplicare (UE) nr. 111/2012. Prin urmare, în conformitate cu articolul 13 alineatul (2) din Regulamentul (CE) nr. 826/2008, Comisia trebuie să fixeze un coeficient de atribuire aplicabil ofertelor care au fost înaintate pentru valoarea maximă a ajutorului, astfel încât să se încadreze în cantitatea globală disponibilă.

               (4)

               Pentru a transmite un semnal rapid pieței și pentru a asigura gestionarea eficientă a măsurii, prezentul regulament trebuie să intre în vigoare în ziua publicării în Jurnalul Oficial al Uniunii Europene.

               (5)

               Comitetul de gestionare a organizării comune a piețelor agricole nu a emis niciun aviz în termenul stabilit de președinte,

         ADOPTĂ PREZENTUL REGULAMENT:
   Articolul 1
   (1)   Pentru subperioada de licitație care se încheie la 21 februarie 2012 în cadrul procedurii de licitație deschise prin Regulamentul de punere în aplicare (UE) nr. 111/2012, valoarea maximă a ajutorului pentru uleiul de măsline este stabilită în anexa la prezentul regulament.
   (2)   Un coeficient de atribuire de 84,00456 % este aplicabil ofertelor care au fost înaintate pentru nivelul maxim al ajutorului.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 24 februarie 2012.

            Pentru Comisie, pentru președinte

         José Manuel SILVA RODRÍGUEZ

            Director general pentru agricultură și dezvoltare rurală

      (1)  JO L 299, 16.11.2007, p. 1.

      (2)  JO L 37, 10.2.2012, p. 55.

      (3)  JO L 223, 21.8.2008, p. 3.

      ANEXĂ

                  Produsul

                  Valoarea maximă a ajutorului
                  (EUR/tonă/zi)

                  Ulei de măsline extra virgin

                  0,00

                  Ulei de măsline virgin

                  0,65


title: Regulamentul de punere în aplicare (UE) nr. 470/2013 al Comisiei din 22 mai 2013 de deschidere a unui contingent tarifar pentru anumite cantități de zahăr industrial pentru anul de comercializare 2013/2014

text:
               23.5.2013

               RO

               Jurnalul Oficial al Uniunii Europene

               L 136/9

         REGULAMENTUL DE PUNERE ÎN APLICARE (UE) NR. 470/2013 AL COMISIEI
   din 22 mai 2013
   de deschidere a unui contingent tarifar pentru anumite cantități de zahăr industrial pentru anul de comercializare 2013/2014
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1), în special articolul 142 coroborat cu articolul 4,
   întrucât:

               (1)

               Pentru a garanta că aprovizionarea necesară pentru fabricarea produselor menționate la articolul 62 alineatul (2) din Regulamentul (CE) nr. 1234/2007 se poate face la un preț corespunzător prețului mondial, este în interesul Uniunii să suspende taxele la importul de zahăr destinat fabricării produselor respective pentru anul de comercializare 2013/2014, pentru o cantitate care să corespundă unei jumătăți din cantitatea de zahăr industrial necesară.

               (2)

               Regulamentul (CE) nr. 891/2009 al Comisiei din 25 septembrie 2009 privind deschiderea și gestionarea anumitor contingente tarifare comunitare în sectorul zahărului (2) prevede gestionarea contingentelor tarifare pentru importurile de produse din zahăr cu numărul de ordine 09.4390 (zahăr industrial de import) în temeiul articolului 142 din Regulamentul (CE) nr. 1234/2007. Cu toate acestea, în conformitate cu articolul 11 din Regulamentul (CE) nr. 891/2009, trebuie să se stabilească printr-un act juridic separat cantitățile din produsele pentru care urmează să se suspende taxele vamale de import.

               (3)

               Trebuie stabilite în consecință cantitățile de zahăr industrial de import pentru care nu trebuie să se aplice taxe la import pentru anul de comercializare 2013/2014.

               (4)

               Măsurile prevăzute de prezentul regulament sunt conforme cu avizul Comitetului de gestionare a organizării comune a piețelor agricole,

         ADOPTĂ PREZENTUL REGULAMENT:
   Articolul 1
   Se suspendă, de la 1 octombrie 2013 până la 30 septembrie 2014, taxele la import pentru o cantitate de 400 000 de tone de zahăr industrial încadrat la codul NC 1701 și având numărul de ordine 09.4390.
   Articolul 2
   Prezentul regulament intră în vigoare în a șaptea zi de la data publicării în Jurnalul Oficial al Uniunii Europene.
   Se aplică de la 1 octombrie 2013.
   Expiră la 30 septembrie 2014.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 22 mai 2013.

            Pentru Comisie

            Președintele

         José Manuel BARROSO

      (1)  JO L 299, 16.11.2007, p. 1.

      (2)  JO L 254, 26.9.2009, p. 82.


title: Regulamentul de punere în aplicare (UE) nr. 675/2013 al Comisiei din 15 iulie 2013 de aprobare a unei modificări care nu este minoră din caietul de sarcini al unei denumiri înregistrate în Registrul denumirilor de origine protejate și al indicațiilor geografice protejate [Pomodoro di Pachino (IGP)]

text:
               17.7.2013

               RO

               Jurnalul Oficial al Uniunii Europene

               L 194/1

         REGULAMENTUL DE PUNERE ÎN APLICARE (UE) NR. 675/2013 AL COMISIEI
   din 15 iulie 2013
   de aprobare a unei modificări care nu este minoră din caietul de sarcini al unei denumiri înregistrate în Registrul denumirilor de origine protejate și al indicațiilor geografice protejate [Pomodoro di Pachino (IGP)]
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare (1), în special articolul 52 alineatul (2),
   întrucât:

               (1)

               Regulamentul (UE) nr. 1151/2012 a abrogat și a înlocuit Regulamentul (CE) nr. 510/2006 al Consiliului din 20 martie 2006 privind protecția indicațiilor geografice și a denumirilor de origine ale produselor agricole și alimentare (2).

               (2)

               În conformitate cu articolul 9 alineatul (1) primul paragraf din Regulamentul (CE) nr. 510/2006, Comisia a examinat cererea Italiei de aprobare a unei modificări a elementelor din caietul de sarcini al indicației geografice protejate „Pomodoro di Pachino”, înregistrată în temeiul Regulamentului (CE) nr. 617/2003 al Comisiei (3).

               (3)

               Deoarece modificarea respectivă nu este minoră, Comisia a publicat cererea de modificare în Jurnalul Oficial al Uniunii Europene
                   (4), în conformitate cu articolul 6 alineatul (2) din Regulamentul (CE) nr. 510/2006. Deoarece Comisiei nu i s-a comunicat nicio declarație de opoziție, în conformitate cu articolul 7 din respectivul regulament, modificarea caietului de sarcini trebuie aprobată,

         ADOPTĂ PREZENTUL REGULAMENT:
   Articolul 1
   Se aprobă modificarea caietului de sarcini publicată în Jurnalul Oficial al Uniunii Europene cu privire la denumirea care figurează în anexa la prezentul regulament.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 15 iulie 2013.

            Pentru Comisie, pentru președinte

         Dacian CIOLOȘ

            Membru al Comisiei

      (1)  JO L 343, 14.12.2012, p. 1.

      (2)  JO L 93, 31.3.2006, p. 12.

      (3)  JO L 89, 5.4.2003, p. 3.

      (4)  JO C 308, 12.10.2012, p. 17.

      ANEXĂ
      Produse agricole destinate consumului uman, enumerate în anexa I la tratat:

         Clasa 1.6.   Fructe, legume și cereale în stare proaspătă sau prelucrate

      ITALIA
      Pomodoro di Pachino (IGP)


title: Regulamentul de punere în aplicare (UE) nr. 586/2011 al Comisiei din 17 iunie 2011 de stabilire a valorilor forfetare de import pentru fixarea prețului de intrare pentru anumite fructe și legume

text:
               18.6.2011

               RO

               Jurnalul Oficial al Uniunii Europene

               L 160/80

         REGULAMENTUL DE PUNERE ÎN APLICARE (UE) NR. 586/2011 AL COMISIEI
   din 17 iunie 2011
   de stabilire a valorilor forfetare de import pentru fixarea prețului de intrare pentru anumite fructe și legume
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole (Regulamentul unic OCP) (1),
   având în vedere Regulamentul (CE) nr. 1580/2007 al Comisiei din 21 decembrie 2007 de stabilire a normelor de aplicare a Regulamentelor (CE) nr. 2200/96, (CE) nr. 2201/96 și (CE) nr. 1182/2007 ale Consiliului în sectorul fructelor și legumelor (2), în special articolul 138 alineatul (1),
   întrucât:
   Regulamentul (CE) nr. 1580/2007 prevede, ca urmare a rezultatelor negocierilor comerciale multilaterale din Runda Uruguay, criteriile pentru stabilirea de către Comisie a valorilor forfetare de import din țări terțe pentru produsele și perioadele menționate în partea A din anexa XV la regulamentul respectiv,
   ADOPTĂ PREZENTUL REGULAMENT:
   Articolul 1
   Valorile forfetare de import prevăzute la articolul 138 din Regulamentul (CE) nr. 1580/2007 se stabilesc în anexa la prezentul regulament.
   Articolul 2
   Prezentul regulament intră în vigoare la 18 iunie 2011.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 17 iunie 2011.

            Pentru Comisie, pentru președinte

         José Manuel SILVA RODRÍGUEZ

            Director general pentru agricultură și dezvoltare rurală

      (1)  JO L 299, 16.11.2007, p. 1.

      (2)  JO L 350, 31.12.2007, p. 1.

      ANEXĂ
      Valorile forfetare de import pentru determinarea prețului de intrare pentru anumite fructe și legume

                  (EUR/100 kg)

                  Cod NC

                  Codul țărilor terțe (1)

                  Valoare forfetară de import

                  0702 00 00

                  MA

                  57,8

                  MK

                  31,8

                  TR

                  54,0

                  ZZ

                  47,9

                  0707 00 05

                  TR

                  97,3

                  ZZ

                  97,3

                  0709 90 70

                  TR

                  111,4

                  ZZ

                  111,4

                  0805 50 10

                  AR

                  65,2

                  BR

                  40,6

                  TR

                  76,6

                  ZA

                  100,1

                  ZZ

                  70,6

                  0808 10 80

                  AR

                  90,6

                  BR

                  79,3

                  CL

                  84,5

                  CN

                  80,6

                  NZ

                  97,4

                  UY

                  98,4

                  ZA

                  85,5

                  ZZ

                  88,0

                  0809 10 00

                  TR

                  158,2

                  ZZ

                  158,2

                  0809 20 95

                  TR

                  385,5

                  XS

                  175,4

                  ZZ

                  280,5

         (1)  Nomenclatorul țărilor, astfel cum este stabilit prin Regulamentul (CE) nr. 1833/2006 al Comisiei (JO L 354, 14.12.2006, p. 19). Codul „ZZ” reprezintă „alte origini”.


title: Regulamentul de punere în aplicare (UE) 2016/1439 al Comisiei din 18 august 2016 de înregistrare a unei denumiri în Registrul denumirilor de origine protejate și al indicațiilor geografice protejate [Oriel Sea Salt (DOP)]

text:
               31.8.2016

               RO

               Jurnalul Oficial al Uniunii Europene

               L 234/9

         REGULAMENTUL DE PUNERE ÎN APLICARE (UE) 2016/1439 AL COMISIEI
   din 18 august 2016
   de înregistrare a unei denumiri în Registrul denumirilor de origine protejate și al indicațiilor geografice protejate [Oriel Sea Salt (DOP)]
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare (1), în special articolul 52 alineatul (2),
   întrucât:

               (1)

               În conformitate cu articolul 50 alineatul (2) litera (a) din Regulamentul (UE) nr. 1151/2012, cererea de înregistrare a denumirii „Oriel Sea Salt”, depusă de Irlanda, a fost publicată în Jurnalul Oficial al Uniunii Europene
                   (2).

               (2)

               Deoarece Comisiei nu i s-a comunicat nicio declarație de opoziție în conformitate cu articolul 51 din Regulamentul (UE) nr. 1151/2012, denumirea „Oriel Sea Salt” ar trebui, prin urmare, înregistrată,

         ADOPTĂ PREZENTUL REGULAMENT:
   Articolul 1
   Se înregistrează denumirea „Oriel Sea Salt” (DOP).
   Denumirea menționată la primul paragraf identifică un produs din clasa 2.6. Sare din anexa XI la Regulamentul de punere în aplicare (UE) nr. 668/2014 al Comisiei (3).
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 18 august 2016.

            Pentru Comisie,

            pentru președinte

         Carlos MOEDAS

            Membru al Comisiei

      (1)  JO L 343, 14.12.2012, p. 1.

      (2)  JO C 141, 22.4.2016, p. 21.

      (3)  Regulamentul de punere în aplicare (UE) nr. 668/2014 al Comisiei din 13 iunie 2014 de stabilire a normelor de aplicare a Regulamentului (UE) nr. 1151/2012 al Parlamentului European și al Consiliului privind sistemele din domeniul calității produselor agricole și alimentare (JO L 179, 19.6.2014, p. 36).


title: Regulamentul de punere în aplicare (UE) nr. 844/2011 al Comisiei din 23 august 2011 de aprobare a controalelor anterioare exportului desfășurate de către Canada la grâu și făină de grâu în ceea ce privește prezența ochratoxinei A  Text cu relevanță pentru SEE

text:
               24.8.2011

               RO

               Jurnalul Oficial al Uniunii Europene

               L 218/4

         REGULAMENTUL DE PUNERE ÎN APLICARE (UE) NR. 844/2011 AL COMISIEI
   din 23 august 2011
   de aprobare a controalelor anterioare exportului desfășurate de către Canada la grâu și făină de grâu în ceea ce privește prezența ochratoxinei A
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 882/2004 al Parlamentului European și al Consiliului din 29 aprilie 2004 privind controalele oficiale efectuate pentru a asigura verificarea conformității cu legislația privind hrana pentru animale și produsele alimentare și cu normele de sănătate animală și de bunăstare a animalelor (1), în special articolul 23,
   întrucât:

               (1)

               Regulamentul (CE) nr. 1881/2006 al Comisiei din 19 decembrie 2006 de stabilire a nivelurilor maxime pentru anumiți contaminanți din produsele alimentare (2) stabilește conținutul maxim permis de ochratoxină A în produsele alimentare. Numai produsele alimentare care sunt în conformitate cu conținutul maxim pot fi introduse pe piața Uniunii.

               (2)

               Regulamentul (CE) nr. 882/2004 prevede o obligație pentru statele membre de a asigura efectuarea cu regularitate a controalelor oficiale, în funcție de riscuri și cu frecvența corespunzătoare pentru a realiza obiectivele regulamentului, care sunt, printre altele, prevenirea, eliminarea sau reducerea la niveluri acceptabile a riscurilor pentru oameni și animale.

               (3)

               Articolul 23 din Regulamentul (CE) nr. 882/2004 prevede că controalele specifice anterioare exportului, pe care le desfășoară o țară terță cu privire la hrana pentru animale și produsele alimentare imediat înainte de exportul către Uniunea Europeană cu scopul de a verifica dacă produsele exportate îndeplinesc cerințele Uniunii, pot fi aprobate.

               (4)

               O astfel de aprobare poate fi acordată unei țări terțe numai în urma unui audit al Uniunii Europene care a arătat că hrana pentru animale sau produsele alimentare exportate către Uniunea Europeană satisfac cerințele Uniunii sau alte cerințe echivalente și controalele desfășurate în țările terțe înainte de expediere sunt considerate a fi suficient de eficace și eficiente pentru a înlocui sau a reduce controalele documentelor, de identitate sau fizice prevăzute de legislația Uniunii.

               (5)

               La 8 octombrie 2007, Canada a transmis Comisiei o cerere pentru obținerea unei aprobări a controalelor anterioare exporturilor efectuate de autoritățile competente din Canada privind contaminarea cu ochratoxina A la grâu (comun și dur) și la făina de grâu destinate exportului către Uniunea Europeană.

               (6)

               Comisia a evaluat în detaliu informațiile furnizate de Comisia canadiană privind cerealele, autoritatea competentă din Canada sub responsabilitatea căreia se vor realiza controalele anterioare exportului, și consideră că garanțiile furnizate sunt satisfăcătoare și justifică aprobarea controalelor anterioare exporturilor în ceea ce privește grâul și făina de grâu referitoare la prezența ochratoxinei A.

               (7)

               Prin urmare, este adecvată acordarea aprobării controalelor înainte de export realizate de Canada la grâu și la făina de grâu, pentru a se asigura conformitatea cu conținuturile maxime de ochratoxină A stabilite prin legislația Uniunii.

               (8)

               În temeiul articolului 16 alineatul (2) din Regulamentul (CE) nr. 882/2004, statelor membre li se cere ajustarea frecvenței controalelor fizice asupra importurilor la riscul asociat diferitelor categorii de alimente, precum și luarea în considerare, printre altele, a garanțiilor oferite de autoritățile competente din țările terțe de origine pentru alimentele în cauză. Controalele sistematice anterioare exportului, desfășurate sub autoritatea Comisiei canadiene privind cerealele în conformitate cu aprobarea Uniunii și cu articolul 23 din Regulamentul 882/2004, oferă un nivel satisfăcător de garanții în ceea ce privește contaminarea cu ochratoxina A a grâului și făinii de grâu și, prin urmare, permit statelor membre să reducă frecvența controalelor fizice asupra acelor produse.

               (9)

               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,

         ADOPTĂ PREZENTUL REGULAMENT:
   Articolul 1
   Aprobarea controalelor anterioare exportului
   Controalele anterioare exportului privind prezența ochratoxinei A efectuate de Comisia canadiană privind cerealele imediat înainte de exportul către Uniunea Europeană sunt aprobate pentru următoarele alimente

               (a)

               grâu încadrat la codul SA/NC 1001, produs pe teritoriul Canadei și

               (b)

               făină de grâu încadrată la codul SA/NC 1101 00, produsă pe teritoriul Canadei.

         Articolul 2
   Condiții privind aprobarea controalelor anterioare exportului
   1.   Fiecare lot de produse menționate la articolul 1 este însoțit de:

               (a)

               un raport conținând rezultatele prelevării de probe și ale analizelor efectuate în conformitate cu dispozițiile din Regulamentul (CE) nr. 401/2006 al Comisiei din 23 februarie 2006 de stabilire a modalităților de prelevare de probe și a metodelor de analiză pentru controlul oficial al conținutului de micotoxine din produsele alimentare (3) sau cu cerințele echivalente de către un laborator aprobat în acest scop de Comisia canadiană privind cerealele;

               (b)

               un certificat în conformitate cu modelul prevăzut în anexă, completat, verificat și semnat de către un reprezentant al Comisiei canadiene privind cerealele; certificatul este valabil timp de patru luni de la data eliberării.

         2.   Raportul și certificatul menționate la alineatul (1) pot fi furnizate în format electronic după convenirea asupra modalităților practice.
   3.   Fiecare lot de produse alimentare trebuie să poarte un cod de identificare, care este reprodus pe raport și pe certificatul prevăzut la alineatul (1). Fiecare sac individual din lot – sau orice altă formă de ambalare – este identificat prin același cod.
   Articolul 3
   Fracționarea loturilor
   În caz de fracționare a unui lot, fiecare parte din lotul fracționat este însoțită de copii după certificatul prevăzut la articolul 2 alineatul (1) litera (b) atestate de autoritatea competentă din statul membru în care s-a efectuat fracționarea, până este pusă în liberă circulație.
   Articolul 4
   Controale oficiale
   În conformitate cu dispozițiile articolului 16 alineatul (2) și articolului 23 alineatul (2) din Regulamentul (CE) 882/2004, frecvența controalelor fizice efectuate de statele membre asupra loturilor de produse menționate la articolul 1 se reduce la maxim 1% din numărul de loturi prezentate în conformitate cu articolul 2.
   Articolul 5
   Intrarea în vigoare
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   Regulamentul se aplică de la 1 octombrie 2011.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 23 august 2011.

            Pentru Comisie

            Președintele

         José Manuel BARROSO

      (1)  JO L 165, 30.4.2004, p. 1.

      (2)  JO L 364, 20.12.2006, p. 5.

      (3)  JO L 70, 9.3.2006, p. 12.

      ANEXĂ


title: Regulamentul de punere în aplicare (UE) nr. 142/2013 al Comisiei din 19 februarie 2013 de modificare a Regulamentului (CE) nr. 2535/2001 în ceea ce privește datele referitoare la organismul care emite certificate în Noua Zeelandă pentru exportul de produse lactate

text:
               20.2.2013

               RO

               Jurnalul Oficial al Uniunii Europene

               L 47/49

         REGULAMENTUL DE PUNERE ÎN APLICARE (UE) NR. 142/2013 AL COMISIEI
   din 19 februarie 2013
   de modificare a Regulamentului (CE) nr. 2535/2001 în ceea ce privește datele referitoare la organismul care emite certificate în Noua Zeelandă pentru exportul de produse lactate
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1), în special articolul 144 alineatul (1) și articolul 148 litera (c), coroborate cu articolul 4,
   întrucât:

               (1)

               Regulamentul (CE) nr. 2535/2001 al Comisiei din 14 decembrie 2001 de stabilire a normelor de aplicare a Regulamentului (CE) nr. 1255/1999 al Consiliului privind regimul importurilor de lapte și produse lactate și deschiderea unor contingente tarifare (2) enumeră în anexa XII organismele responsabile cu emiterea certificatelor „Inward-Monitoring Arrangement” (IMA 1).

               (2)

               Noua Zeelandă a comunicat Comisiei o modificare, valabilă de la 1 martie 2013, a denumirii și a sediului organismului emitent indicat în anexa respectivă. Având în vedere acest lucru, este necesar să se actualizeze datele referitoare la organismul emitent din Noua Zeelandă care figurează în anexa XII la regulamentul respectiv.

               (3)

               Prin urmare, Regulamentul (CE) nr. 2535/2001 trebuie modificat în consecință.

               (4)

               Măsurile prevăzute de prezentul regulament sunt conforme cu avizul Comitetului de gestionare a organizării comune a piețelor agricole,

         ADOPTĂ PREZENTUL REGULAMENT:
   Articolul 1
   Anexa XII la Regulamentul (CE) nr. 2535/2001 se modifică în conformitate cu anexa la prezentul regulament.
   Articolul 2
   Prezentul regulament intră în vigoare în a treia zi de la data publicării în Jurnalul Oficial al Uniunii Europene.
   Prezentul regulament se aplică pentru certificatele IMA 1 emise începând cu data de 1 martie 2013.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 19 februarie 2013.

            Pentru Comisie

            Președintele

         José Manuel BARROSO

      (1)  JO L 299, 16.11.2007, p. 1.

      (2)  JO L 341, 22.12.2001, p. 29.

      ANEXĂ
      În anexa XII la Regulamentul (CE) nr. 2535/2001, rubrica pentru Noua Zeelandă se înlocuiește cu următorul text:

                     „Noua Zeelandă

                     ex 0405 10 11

                     Unt

                     Ministry for Primary Industries

                                 Pastoral House

                                 25 The Terrace

                                 PO Box 2526

                                 Wellington 6140

                                 Tel. +64 48940100

                                 Fax + 64 48940720

                                 www.mpi.govt.nz”

                     ex 0405 10 19

                     Unt

                     ex 0405 10 30

                     Unt

                     ex 0406 90 01

                     Brânzeturi destinate prelucrării

                     ex 0406 90 21

                     Cheddar


title: Regulamentul de punere în aplicare (UE) nr. 292/2012 al Comisiei din 2 aprilie 2012 de stabilire a valorilor forfetare de import pentru fixarea prețului de intrare pentru anumite fructe și legume

text:
               3.4.2012

               RO

               Jurnalul Oficial al Uniunii Europene

               L 96/3

         REGULAMENTUL DE PUNERE ÎN APLICARE (UE) NR. 292/2012 AL COMISIEI
   din 2 aprilie 2012
   de stabilire a valorilor forfetare de import pentru fixarea prețului de intrare pentru anumite fructe și legume
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1),
   având în vedere Regulamentul de punere în aplicare (UE) nr. 543/2011 al Comisiei din 7 iunie 2011 de stabilire a normelor de aplicare a Regulamentului (CE) nr. 1234/2007 al Consiliului în sectorul fructelor și legumelor și în sectorul fructelor și legumelor procesate (2), în special articolul 136 alineatul (1),
   întrucât:

               (1)

               Regulamentul de punere în aplicare (UE) nr. 543/2011 prevede, ca urmare a rezultatelor negocierilor comerciale multilaterale din cadrul Rundei Uruguay, criteriile pentru stabilirea de către Comisie a valorilor forfetare de import din țări terțe pentru produsele și perioadele menționate în partea A din anexa XVI la regulamentul respectiv.

               (2)

               Valoarea forfetară de import se calculează în fiecare zi lucrătoare, în conformitate cu articolul 136 alineatul (1) din Regulamentul de punere în aplicare (UE) nr. 543/2011, ținând seama de datele zilnice variabile. Prin urmare, prezentul regulament trebuie să intre în vigoare la data publicării în Jurnalul Oficial al Uniunii Europene,

         ADOPTĂ PREZENTUL REGULAMENT:
   Articolul 1
   Valorile forfetare de import prevăzute la articolul 136 din Regulamentul de punere în aplicare (UE) nr. 543/2011 sunt stabilite în anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 2 aprilie 2012.

            Pentru Comisie, pentru președinte

         José Manuel SILVA RODRÍGUEZ

            Director general pentru agricultură și dezvoltare rurală

      (1)  JO L 299, 16.11.2007, p. 1.

      (2)  JO L 157, 15.6.2011, p. 1.

      ANEXĂ
      Valorile forfetare de import pentru fixarea prețului de intrare pentru anumite fructe și legume

                  (EUR/100 kg)

                  Codul NC

                  Codul țării terțe (1)

                  Valoarea forfetară de import

                  0702 00 00

                  CR

                  48,1

                  IL

                  107,9

                  MA

                  63,4

                  TN

                  96,3

                  TR

                  92,7

                  ZZ

                  81,7

                  0707 00 05

                  JO

                  225,1

                  TR

                  156,2

                  ZZ

                  190,7

                  0709 91 00

                  EG

                  76,0

                  ZZ

                  76,0

                  0709 93 10

                  JO

                  225,1

                  MA

                  44,5

                  TR

                  125,6

                  ZZ

                  131,7

                  0805 10 20

                  EG

                  49,2

                  IL

                  76,4

                  MA

                  49,9

                  TN

                  58,4

                  TR

                  64,8

                  ZA

                  45,1

                  ZZ

                  57,3

                  0805 50 10

                  MX

                  39,8

                  TR

                  45,2

                  ZZ

                  42,5

                  0808 10 80

                  AR

                  85,0

                  BR

                  85,4

                  CA

                  156,1

                  CL

                  99,1

                  CN

                  107,2

                  MA

                  49,8

                  MK

                  31,8

                  US

                  173,0

                  UY

                  74,3

                  ZA

                  74,7

                  ZZ

                  93,6

                  0808 30 90

                  AR

                  102,9

                  CL

                  105,9

                  CN

                  51,0

                  ZA

                  106,6

                  ZZ

                  91,6

         (1)  Nomenclatura țărilor stabilită prin Regulamentul (CE) nr. 1833/2006 al Comisiei (JO L 354, 14.12.2006, p. 19). Codul „ZZ” desemnează „alte origini”.


title: Regulamentul de punere în aplicare (UE) nr. 288/2013 al Comisiei din 25 martie 2013 privind suspendarea autorizațiilor pentru preparatul de Bacillus cereus var. toyoi (NCIMB 40112/CNCM I-1012), astfel cum se prevede în Regulamentul (CE) nr. 256/2002, Regulamentul (CE) nr. 1453/2004, Regulamentul (CE) nr. 255/2005, Regulamentul (CE) nr. 1200/2005, Regulamentul (CE) nr. 166/2008 și Regulamentul (CE) nr. 378/2009  Text cu relevanță pentru SEE

text:
               26.3.2013

               RO

               Jurnalul Oficial al Uniunii Europene

               L 86/15

         REGULAMENTUL DE PUNERE ÎN APLICARE (UE) NR. 288/2013 AL COMISIEI
   din 25 martie 2013
   privind suspendarea autorizațiilor pentru preparatul de Bacillus cereus var. toyoi (NCIMB 40112/CNCM I-1012), astfel cum se prevede în Regulamentul (CE) nr. 256/2002, Regulamentul (CE) nr. 1453/2004, Regulamentul (CE) nr. 255/2005, Regulamentul (CE) nr. 1200/2005, Regulamentul (CE) nr. 166/2008 și Regulamentul (CE) nr. 378/2009
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1831/2003 al Parlamentului European și al Consiliului din 22 septembrie 2003 privind aditivii din hrana animalelor (1), în special articolul 13 alineatul (2),
   întrucât:

               (1)

               Regulamentul (CE) nr. 1831/2003 prevede că aditivii pentru hrana animalelor fac obiectul unei autorizări și definește motivele și procedurile de acordare, refuzare sau suspendare a unei astfel de autorizații. Articolul 10 din regulamentul menționat anterior prevede reevaluarea aditivilor autorizați în temeiul Directivei 70/524/CEE a Consiliului (2).

               (2)

               Preparatul de Bacillus cereus var. toyoi (NCIMB 40112/CNCM I-1012) a fost autorizat fără limită de timp, în conformitate cu Directiva 70/524/CEE, ca aditiv furajer pentru purcei de până în două luni și scroafe prin Regulamentul (CE) nr. 256/2002 al Comisiei (3), pentru purcei între două și patru luni și porci pentru îngrășare prin Regulamentul (CE) nr. 1453/2004 al Comisiei (4), pentru bovine pentru îngrășare prin Regulamentul (CE) nr. 255/2005 al Comisiei (5) și pentru iepuri pentru îngrășare și pui pentru îngrășare prin Regulamentul (CE) nr. 1200/2005 al Comisiei (6). Preparatul a fost ulterior înscris în registrul aditivilor furajeri al Uniunii Europene ca produs existent, în conformitate cu articolul 10 alineatul (1) din Regulamentul (CE) nr. 1831/2003.

               (3)

               Preparatul respectiv a fost, de asemenea, autorizat în conformitate cu Regulamentul (CE) nr. 1831/2003 al Comisiei pentru 10 ani pentru curcani pentru îngrășare prin Regulamentul (CE) nr. 166/2008 al Comisiei (7) și pentru iepuroaice pentru reproducție prin Regulamentul (CE) nr. 378/2009 al Comisiei (8).

               (4)

               În conformitate cu articolul 10 alineatul (2) coroborat cu articolul 7 din Regulamentul (CE) nr. 1831/2003, s-a depus o cerere de autorizare a preparatului de Bacillus cereus var. toyoi (NCIMB 40112/CNCM I-1012) ca aditiv furajer pentru bovine pentru îngrășare, iepuri pentru îngrășare, pui pentru îngrășare, purcei (înțărcați), porci pentru îngrășare și scroafe pentru reproducție și, în conformitate cu articolul 7 din regulamentul menționat anterior, s-a depus o cerere pentru o nouă utilizare a preparatului respectiv pentru vițeii pentru creștere, ambele cereri solicitând clasificarea aditivului în categoria „aditivi zootehnici”. Cererile respective au fost însoțite de informațiile și documentele necesare în temeiul articolului 7 alineatul (3) din Regulamentul (CE) nr. 1831/2003.

               (5)

               Autoritatea Europeană pentru Siguranța Alimentară (denumită în continuare „autoritatea”) a concluzionat în avizul său din 16 octombrie 2012 (9) că tulpina de Bacillus cereus prezintă determinanți de rezistență la două antibiotice utilizate în medicina veterinară și în cea umană, dintre care cel puțin unul poate fi atribuit în prezent unei rezistențe dobândite. De asemenea, s-a stabilit că, din cauza prezenței unor gene având aceeași organizare ca și cea a tulpinilor patogene de Bacillus cereus, trebuie să se ia în considerare că tulpina de Bacillus cereus conținută în preparatul care face obiectul cererii are capacitatea de a produce toxine funcționale implicate în toxiinfecțiile alimentare.

               (6)

               Informațiile disponibile nu permit excluderea riscului ca preparatul de Bacillus cereus var. toyoi (NCIMB 40112/CNCM I-1012) să poată răspândi rezistența la antibioticele respective la alte microorganisme și să poată expune la riscurile prezentate de toxine persoanele care manipulează aditivul sau consumatorii. În consecință, nu s-a stabilit că preparatul nu are un efect nociv asupra sănătății animale sau asupra sănătății umane atunci când este folosit în condițiile propuse.

               (7)

               Concluziile autorității privind siguranța preparatului se aplică în cazul utilizării sale pentru toate speciile de animale pentru care a fost acordată o autorizație, inclusiv pentru curcanii pentru îngrășare și pentru iepuroaicele pentru reproducție, astfel cum a fost autorizat prin Regulamentul (CE) nr. 166/2008 și prin Regulamentul (CE) nr. 378/2009.

               (8)

               Prin urmare, aceste autorizații nu mai îndeplinesc condițiile prevăzute la articolul 5 din Regulamentul (CE) nr. 1831/2003.

               (9)

               Este posibil ca date suplimentare privind siguranța utilizării preparatului de Bacillus cereus var. toyoi (NCIMB 40112/CNCM I-1012) să aducă noi elemente care ar permite reconsiderarea evaluării efectuate pentru aditivul respectiv. În acest sens, solicitantul autorizației pentru acest preparat susține că ar putea fi aduse noi dovezi pentru a demonstra siguranța aditivului. În acest sens, solicitantul s-a angajat să prezinte date suplimentare care, declară acesta, ar trebui să fie disponibile până în luna aprilie 2013. Datele respective ar consta în noi studii în sprijinul unei noi clasificări taxonomice a microorganismului ca o nouă specie de Bacillus, atestând caracterul netransmisibil al rezistenței la antibiotice, precum și nefuncționalitatea genelor enterotoxinelor prezente în genomul microorganismului Bacillus var. toyoi.

               (10)

               În conformitate cu articolul 13 alineatul (2) din Regulamentul (CE) nr. 1831/2003, autorizațiile pentru preparatul de Bacillus cereus var. toyoi (NCIMB 40112/CNCM I-1012) prevăzute în Regulamentul (CE) nr. 256/2002, Regulamentul (CE) nr. 1453/2004, Regulamentul (CE) nr. 255/2005, Regulamentul (CE) nr. 1200/2005, Regulamentul (CE) nr. 166/2008 și Regulamentul (CE) nr. 378/2009 ar trebui, prin urmare, să fie suspendate, în așteptarea furnizării datelor suplimentare și a evaluării acestora. Măsura de suspendare ar trebui să fie revizuită după evaluarea corespunzătore a acestor date de către autoritate.

               (11)

               Deoarece utilizarea în continuare a preparatului ca aditiv furajer poate cauza un risc pentru sănătatea umană și animală, produsele respective ar trebui să fie retrase de pe piață cât mai curând posibil. Cu toate acestea, din motive practice, ar trebui permisă o perioadă limitată de tranziție pentru retragerea de pe piață a produselor respective pentru ca operatorii să poată respecta în mod adecvat obligația de retragere.

               (12)

               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală,

         ADOPTĂ PREZENTUL REGULAMENT:
   Articolul 1
   Suspendarea autorizației prevăzute în Regulamentul (CE) nr. 256/2002
   Autorizația prevăzută în Regulamentul (CE) nr. 256/2002 privind preparatul specificat la rubrica E 1701 din anexa III la respectivul regulament se suspendă.
   Articolul 2
   Suspendarea autorizației prevăzute în Regulamentul (CE) nr. 1453/2004
   Autorizația prevăzută în Regulamentul (CE) nr. 1453/2004 privind preparatul specificat la rubrica E 1701 din anexa I la respectivul regulament se suspendă.
   Articolul 3
   Suspendarea autorizației prevăzute în Regulamentul (CE) nr. 255/2005
   Autorizația prevăzută în Regulamentul (CE) nr. 255/2005 privind preparatul specificat la rubrica E 1701 din anexa I la respectivul regulament se suspendă.
   Articolul 4
   Suspendarea autorizației prevăzute în Regulamentul (CE) nr. 1200/2005
   Autorizația prevăzută în Regulamentul (CE) nr. 1200/2005 privind preparatul specificat la rubrica E 1701 din anexa II la respectivul regulament se suspendă.
   Articolul 5
   Suspendarea autorizației prevăzute în Regulamentul (CE) nr. 166/2008
   Autorizația prevăzută la articolul 1 în Regulamentul (CE) nr. 166/2008 se suspendă.
   Articolul 6
   Suspendarea autorizației prevăzute în Regulamentul (CE) nr. 378/2009
   Autorizația prevăzută la articolul 1 în Regulamentul (CE) nr. 378/2009 se suspendă.
   Articolul 7
   Măsuri tranzitorii
   Stocurile existente de preparat de Bacillus cereus var. toyoi (NCIMB 40112/CNCM I-1012) utilizat pentru bovine pentru îngrășare, iepuri pentru îngrășare, pui pentru îngrășare, purcei, porci pentru îngrășare, scroafe, curcani pentru îngrășare și iepuroaice pentru reproducție și de preamestecuri care conțin preparatul respectiv se retrag de pe piață până la 14 iunie 2013. Materiile prime pentru furaje și furajele combinate fabricate cu preparatul în cauză sau cu preamestecuri conținând preparatul respectiv înainte de 14 iunie 2013 se retrag de pe piață până la 15 octombrie 2013.
   Articolul 8
   Revizuirea măsurii
   Prezentul regulament se revizuiește până la 15 aprilie 2015.
   Articolul 9
   Intrare în vigoare
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 25 martie 2013.

            Pentru Comisie

            Președintele

         José Manuel BARROSO

      (1)  JO L 268, 18.10.2003, p. 29.

      (2)  JO L 270, 14.12.1970, p. 1.

      (3)  JO L 41, 13.2.2002, p. 6.

      (4)  JO L 269, 17.8.2004, p. 3.

      (5)  JO L 45, 16.2.2005, p. 3.

      (6)  JO L 195, 27.7.2005, p. 6.

      (7)  JO L 50, 23.2.2008, p. 11.

      (8)  JO L 116, 9.5.2009, p. 3.

      (9)  EFSA Journal 2012; 10(10):2924.